AlphaSpar AS

Retningslinjer for godtgjørelsesordningen

Dato: 1. mars 2024

AlphaSpar AS en underlagt reglene om godtgjørelse i finansforetaksloven av 10. april 2015 nr. 17 kapittel 15 og finansforetaksforskriften av 9. desember 2016 nr. 1502 kapittel 15 del I. Godtgjørelsesordningen skal bidra til å fremme og gi incentiver til god styring av og kontroll med foretakets risiko, motvirke for høy risikotaking, og bidra til å unngå interessekonflikter.

Praktiseringen av godtgjørelsesordningen skal minst en gang i året gjennomgås av uavhengige kontrollfunksjoner, jf. forskrift 22. september 2008 nr. 1080 om risikostyring og internkontroll. Foretaket skal utarbeide en skriftlig rapport om den årlige gjennomgangen hvert år. Rapporten skal på forespørsel oversendes til Finanstilsynet.

**Styrets ansvar**

Det er styrets ansvar å fastsette og sørge for at AlphaSpar har og praktiserer retningslinjer og rammer for godgjørelsesordningen i AS. Godtgjørelsesordningen skal bidra til å fremme og gi incentiver til god styring og kontroll med risiko på kort og lang sikt. Ordningen skal ha særskilte regler for lendende ansatte, for andre ansatte og tillitsvalgte med arbeidsoppgaver av vesentlig betydning for foretakets risikoeksponering, og for andre ansatte og tillitsvalgte med kontrolloppgaver.

Styret skal godkjenne disse retningslinjene. Styret skal også godkjenne enhver materiell endring eller unntak fra disse retningslinjene, og vurdere/overvåke effektene.

Styret skal en gang per år revidere retningslinjer samtidig som de får seg forelagt en rapport som dokumenterer en gjennomgang av praktisering av godgjørelsesordning.

**Praktiseringen av godtgjørelsesordningen for perioden 01.01.23 til 31.12.23**

AlphaSpar har utarbeidet en instruks om selskapets godtgjørelsesordning samt en godtgjørelsespolicy. I godtgjørelsespolicy har selskapet definert hvilke grupper av ansatte som skal anses som ledende ansatte, ansatte med arbeidsoppgaver av betydning for foretakets risikoeksponering, og ansatte med kontrolloppgaver.

De stillinger som er definert innen ledende ansatte og ansatte med arbeidsoppgaver av betydning for selskapets risikoeksponering har bonusavtaler hvor utbetalingsperioden går over til sammen 4 år. Ansatte med kontrollansvar mottar kun godtgjørelse i form av fast lønn. Selskapet har således etterlevd kravene i godtgjørelsesforskriften.

AS har etablert visse hovedprinsipper for foretakets godtgjørelsesstrategi. Prinsippene gjelder generelt, men vil ha ulik anvendelse på de forskjellige godtgjørelsesordninger, virksomhetsområder og stillingskategorier. Hovedprinsippene for foretakets godtgjørelsesstrategi skal være:

* Godtgjørelsesordningen skal bidra til å fremme foretakets langsiktige evne til å fremme finansielle tjenester og produkter på konkurransedyktige vilkår, for selskapets kundemålgrupper.
* Godtgjørelsesordningen skal belønne måloppnåelse på individuelt nivå, enhetsnivå, foretaksnivå og motivere til langsiktig interessefellesskap mellom foretaket, den enkelte kunde og den ansatte.
* Godtgjørelsesordningen tar hensyn til bærekraftrisiko og skal bidra til å fremme og gi incentiver til god styring av og kontroll med risiko og motvirke risikotaking i strid med fastsatte forvaltningsmandat og rammer. Integrering av bærekraftsrisiko er en del av den totale risikovurderingen i vår forvalting og investeringsrådgiving.
* Godtgjørelsesordningen skal være i samsvar med gjeldende eksternt og internt regelverk så vel som foretakets prinsipper for god eierstyring og selskapsledelse

AlphaSpar har følgende ordninger for variabel godtgjørelse til sine ansatte:

* Individuell bonus
* Overskuddsdeling

I forbindelse med bonusordningene er det utarbeidet softkriterier som det tas hensyn til i forbindelse med opptjening av bonus. Oppnåelsen kontrolleres av compliance og er en del av anbefalingen som gis til styret.

Bonusavtale revideres og godkjennes årlig av styret.

Det har ikke i perioden vært utbetalt eller gitt godtgjørelse utenom det som er regulert i henhold til godtgjørelsesordningen.

Oslo, 01.03.24

Tor Erik Mørk (sign) Compliance